stanford-oval/wikipedia huggingface dataset:
מפרץ ההרפתקאות
הערות שוליים

| --- | --- |
בקרת זהויות :  BNE: XX5697124  BnF: cb179228023 (data)  LCCN: no2014095700  LNB: 000345415  MusicBrainz: 39f08d12-7906-45d2-8346-491f26fb9440  VIAF: 2155224445184371720   WorldCat (עם VIAF): 2155224445184371720
נופיה

| --- | --- |
אין תמונה חופשית
 לידה:  2000 (בת 25 בערך) ישראל 
 שם לידה:  נופיה ידידיה
 שם במה:  נופיה
 מוקד פעילות:  ישראל ישראל
 עיסוק:  זמרת-יוצרת
 סוגה:  היפ הופ ‏•‏‏ R&B
 
נופיה ידידיה (נולדה בשנת 2000) הידועה גם בשם הבמה נופיה היא זמרת-יוצרת ישראלית, שהתפרסמה בעקבות השתתפותה בעונה התשיעית של תוכנית הריאליטי "הכוכב הבא" בשנת 2022.
סגנון מוזיקלי

ידידיה משלבת ביצירתה סגנונות של היפ הופ ו-R&B. היא מציינת את תרבות ההיפ הופ כאחת ההשפעות המרכזיות עליה. בנוסף, נופיה ציינה את קנדריק לאמאר כאחת ההשפעות המוזיקליות הגדולות עליה.
חיים אישיים

נופיה במערכת יחסים עם עמית בזילר, יוצא התכנית "מאסטר שף".
דיסקוגרפיה > מיני-אלבומים

2025: זאת שמתחת
הערות שוליים

1 2 3  יפעת הללי אברהם, ‏הייתי מאמי לאומית, חד-משמעית. ואז יצאתי החוצה, ופתאום זה לא קרה יותר, באתר ‏מאקו‏, 13 במרץ 2025
↑   "כולם יכולים ללכת לעזאזל": נופיה ידידיה מוציאה שיר ראשון, באתר וואלה, 7 במאי 2023
↑  נופיה ידידיה מלכה, באתר yosmusic.com, ‏2023-08-26
↑  יובל אראל‏, נופיה ידידיה – פיות, בבלוג של יובל אראל, מגזין מוזיקה ותרבות, 5 בפברואר 2024
↑  "לילה טוב מיכאלי": הסיפור מאחורי השיר החדש של נופיה ידידיה, באתר ‏מאקו‏, 9 בדצמבר 2024
↑  נכון (feat. ילד.) by Nofia on Apple Music (בCanadian English), 2025-01-21, נבדק ב-2025-02-22
↑  נופיה ידידיה זאת שמתחת, באתר yosmusic.com, ‏2025-02-20
↑  asaf dotan, נופיה ידידיה - כל המידע במקום אחד, באתר muzi, ‏2022-09-19 (באנגלית אמריקאית)
↑  הכירו את נופיה ידידיה, באתר ‏מאקו‏, 27 באוגוסט 2022
Please Please Please

"Please Please Please" הוא שיר של הזמרת-יוצרת האמריקאית סברינה קרפנטר. הוא יצא לאור ב-6 ביוני 2024, באמצעות איילנד רקורדס, כסינגל השני מתוך אלבום האולפן השישי שלה, Short n' Sweet ‏(2024).
רקע

במהלך העבודה על האלבום Short n' Sweet, חברת התקליטים שלה רצתה שהסינגל "Please Please Please" יהיה הסינגל הראשון, אך קרפנטר התעקשה על "Espresso".
לאחר ההצלחה המסחרית של "Espresso", הזמרת הכריזה על אלבום האולפן השישי שלה, Short n' Sweet, ב-3 ביוני 2024. במקביל, היא הבטיחה הפתעה למעריציה, שהתבררה כסינגל חדש. יומיים בלבד לאחר מכן, פרסמה קרפנטר ברשתות החברתיות הודעה על יציאת השיר ושיתפה טיזר מהווידאו קליפ הנלווה הכולל קליפים ויזואליים המראים את כישורי המשחק שלה. הקליפ מציג אותה לבושה בבגד אדום תחרה בסצנה המזכירה שוד, וכן במערכת יחסים רומנטית עם פושע המגולם על ידי בן הזוג שלה במציאות, בארי קיוגאן.
בפברואר 2025, פורסם כי קרפנטר משתפת פעולה עם דולי פרטון בגרסה מחודשת לשיר, שתיכלל במהדורה המורחבת של אלבומה Short n' Sweet בפברואר 2025.
הרכב

בתהליך כתיבת השיר השתתפו ג'ק אנטונוף, קרפנטר והכותבת איימי אלן. אנטונוף הדגיש שלא שינה דבר מהמילים של השיר והעניק את הקרדיט על המילים לקרפנטר ואלן. אסטרטגיית ההפקה המרכזית של אנטונוף הייתה שימוש במינימום שכבות קוליות ליצירת צליל גדול, תוך הדגשת הקול של קרפנטר על פני אפקטים כבדים. בשיר יש רק שמונה שכבות קול, מתוכן שלוש לא משמעותיות במיוחד, אך אנטונוף תיאר כי הן יוצרות את התחושה של "שמים נפתחים".
וידאו קליפ

הווידאו קליפ לשיר "Please Please Please" משמש כהמשך לווידאו קליפ לשיר "Espresso" שיצא בתחילת 2024. בווידאו קליפ לשיר "Espresso", קרפנטר נעצרת בסוף. "סיימתי את הקליפ הקודם במעצר, אז באופן טבעי חשבתי שיהיה מספק להתחיל את הקליפ של 'Please Please Please' בכלא," אמרה הזמרת. "אהבתי את הרעיון של להתאהב בפושע ולהיות מופתעת ומובכת בכל פעם שהוא מבצע פשעים. הייתי כל כך ברת מזל להשיג את בארי קיוגאן לקליפ כי הוא פשוט קסום על המסך," אמרה הזמרת לאחר יציאת הקליפ. השחקן האירי התגלה כבן זוגה של קרפנטר לאחר שהחלו להיראות יחד בדצמבר 2023 ולאורך 2024.
הופעות חיות

בספטמבר 2024, קרפנטר הופיעה בטקס פרסי הווידאו קליפים של MTV עם השירים "Please Please Please",‏ "Taste" ו-"Espresso". ההופעה של קרפנטר הוצגה על ידי סינדי לאופר. קרפנטר התחילה את ההופעה עם השיר "Please Please Please" על נדנדה כסופה ומנוצנצת שהתנוססה מעל הקהל.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | שיר הקיץ | מועמדות |  |
| פרס הווידאו קליפים של MTV | 11 בספטמבר 2024 | הבימוי הטוב ביותר | מועמדות |  |
| פרס הווידאו קליפים של MTV | 11 בספטמבר 2024 | הבימוי האמנותי הטוב ביותר | מועמדות |  |
| פרס גראמי | 26 בינואר 2025 | שיר השנה | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 1 |  |
|  אוסטריה | Ö3 אוסטריה טופ 40‏ | 13 |  |
|  אוסטרליה | מצעד הסינגלים האוסטרלי | 1 |  |
|  איחוד האמירויות הערביות | רדיומוניטור | 9 |  |
|  אינדונזיה | אינדונזיה הוט 100 | 5 |  |
|  איסלנד | הפלייליסט | 5 |  |
|  איטליה | מצעד הסינגלים האיטלקי | 90 |  |
|  אירלנד | מצעד הסינגלים האירי | 1 |  |
|  ארגנטינה | ארגנטינה הוט 100 | 43 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 1 |  |
|  ארצות הברית | מצעד שירי הרדיו | 10 |  |
|  ארצות הברית | מצעד השירים הדיגיטליים | 7 |  |
|  ארצות הברית | מצעד שירי הקיץ | 12 |  |
|  ארצות הברית | טיקטוק בילבורד טופ 50 | 2 |  |
|  ארצות הברית | מצעד הפופ איירפליי | 10 |  |
|  ארצות הברית | מצעד 40 השירים למבוגרים | 31 |  |
|  בוליביה | מוניטור לטינו | 23 |  |
|  ברזיל | טופ 100 ברזיל | 38 |  |
|  גרמניה | GfK – טופ 100 | 33 |  |
|  דנמרק | היטליסטן | 8 |  |
|  דרום אפריקה | אנטרטיינמנט מוניטורינג אפריקה | 11 |  |
|  הולנד | מצעד 40 הסינגלים ההולנדיים | 6 |  |
|  הונג קונג | IFPI Hong Kong Group | 12 |  |
|  הפיליפינים | בילבורד הפיליפינים | 2 |  |
|  יוון | IFPI Greece | 4 |  |
|  ישראל | מדיה פורסט ישראל | 8  |  |
|  ישראל | היטליסט | 81 |  |
|  לוקסמבורג | בילבורד | 8 |  |
|  לטביה | לטביה טופ 40 | 7 |  |
|  ליטא | AGATA | 13 |  |
|  מלזיה | RIM | 2 |  |
|  מקסיקו | טופ 100 – מקסיקו | 23 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 1 |  |
|  סלובקיה | ČNS IFPI | 25 |  |
|  ספרד | PROMUSICAE | 23 |  |
|  פורטוגל | מצעד הסינגלים הפורטוגזי | 6 |  |
|  פינלנד | המצעדים הפיניים הרשמיים | 19 |  |
|  פלנדריה | אולטראטופ 50 | 30 |  |
|  פרו | מוניטור לטינו | 9 |  |
|  צ'ילה | צ'ילה טופ 20 | 24 |  |
|  צ'כיה | ČNS IFPI | 15 |  |
|  צרפת | SNEP | 44 |  |
|  קוריאה הדרומית | מצעד ה-BGM | 80 |  |
|  קנדה | קנדה הוט 100 | 3 |  |
|  קרואטיה | טופ ליסטה | 17 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 12 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 17 |  |
|  עולמי | בילבורד גלובל ללא ארצות הברית | 26 |  |
|  ארצות הברית | בילבורד הוט 100 | 16 |  |
|  ארצות הברית | מצעד שירי הסטרימינג | 17 |  |
|  ארצות הברית | מצעד שירי הרדיו | 38 |  |
|  ארצות הברית | מצעד השירים הדיגיטליים | 42 |  |
|  ארצות הברית | מצעד הפופ איירפליי | 20 |  |
|  ארצות הברית | מצעד הפופ איירפליי למבוגרים | 37 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 3× פלטינה | 3,000,000 |
| הממלכה המאוחדת (BPI) | זהב | 400,000 |
| ניו זילנד (Recorded Music NZ) | פלטינה | 30,000 |
| קנדה (Music Canada) | 2× פלטינה | 160,000 |
סיכום
| בכל העולם | — | 3,590,000 |
הראש (סדרת טלוויזיה)

| --- | --- |

סמליל הסדרה
 סוגה:  דרמה 
 בימוי:  אופיר לובל 
 ארץ מקור:  ישראל ישראל
 שפות:  עברית 
 הפקה
 חברת הפקה:  שנהר הפקות
 שידור
 רשת שידור:  Netflix
 רשת שידור בישראל:  קשת 12
 תקופת שידור מקורית:  17 במרץ 2025 – הווה
 קישורים חיצוניים
 דף התוכנית ב-IMDb
 
הראש היא סדרת טלוויזיה ישראלית מסוגת דרמת-מתח, שיצרו רון לשם, עמית כהן, דניאל אמסל ואופיר לובל, שגם ביים אותה. הסדרה הופקה על ידי שנהר הפקות. הפרק הראשון ישודר בקשת 12 ב-17 במרץ 2025. שידור הפרק הראשון נדחה מספר פעמים, בין היתר מהתאריך ה-13 בינואר 2025.
השם המקורי של הסדרה היה "האויב שבתוכנו".
הסדרה הוצגה בבכורה עולמית בפסטיבל מונטה קרלו. ונרכשה לשידור בנטפליקס העולמית, והייתה אמורה לעלות בכ-20 טריטוריות מרכזיות של רשת הסטרימינג, כולל בארצות הברית ובבריטניה, תחת שם הכותר באנגלית "Trust No One".
הסדרה הייתה מועמדת לזכייה בקטגוריית "הסדרה הבינלאומית הטובה ביותר" בתחרות "Golden Nymph Awards"במסגרת פסטיבל מונטה קרלו במונקו.
עלילה

העלילה עוקבת אחרי חייו של איתמר מולכו ראש שירות הביטחון הכללי בחודש אחד מטלטל בחייו המקצועיים והאישיים. במהלך הדרמה מתגלה ההדלפה החמורה ביותר בתולדות ארגון השב"כ, שמובילה לחשדות בכל הסובבים הקרובים אליו.
דמויות ושחקנים

| השחקן/ית | הדמות |
| --- | --- |
יהודה לוי: איתמר מולכו, ראש השב"כ
מלי לוי: דורית מולכו, אשתו של איתמר
אושרי כהן: גל נאווי, ראש הלשכה של איתמר
יעל אלקנה: יהלי
אימרי ביטון: סקאלי
אמיר בנאי: 
גיא עמיר: 
אור בן-מלך: 
תיקי דיין: 
לונא מנסור: שורוק עטאא
יוסי בהר: בנקאי
הערות שוליים

↑  אלי שגב, יהודה לוי יהיה ראש השב"כ בסדרה "האויב שבתוכנו", באתר אידיבי סרטים
↑  מתן שרון, מה רואים הלילה: אתה הראש, אתה יהודה לוי, באתר מה רואים הלילה: אתה הראש, אתה יהודה לוי - טיים אאוט, ‏2025-01-13
↑  קיץ ברבנר, ‏עוד טרם שודרה: ההישג של הסדרה החדשה שבה מככב יהודה לוי, באתר מעריב אונליין, 21 בספטמבר 2023
↑  ערן איצקוביץ, עוד לפני ששודרה: הסדרה החדשה של יהודה לוי נמכרה לנטפליקס | ישראל היום, באתר ישראל היום, ‏2023-09-21
↑  יהודה לוי משיק סדרה בינלאומית בפרימיירה חגיגית, באתר אייס, 13 בינואר 2025
↑  Golden Nymph Awards Nominees, www.tvfestival.com (באנגלית)
↑  קיץ ברבנר, ‏עוד טרם שודרה: ההישג של הסדרה החדשה שבה מככב יהודה לוי, באתר מעריב אונליין, 21 בספטמבר 2023
בלוקצ'יין

יצירת בלוקצ'יין. השרשרת הראשית (שחור) מורכבת מהסדרה הארוכה ביותר של בלוקים מהבלוק היוצר (ירוק) ועד לבלוק הנוכחי. בלוקים יתומים (סגול) קיימים מחוץ לשרשרת הראשית.
בלוקצ'יין (מאנגלית: Blockchain; בתרגום חופשי: "שרשרת בלוקים") היא תפיסה טכנולוגית במחשוב המאפשרת פעילות עסקית מאובטחת באינטרנט ואימות של טרנזקציות עסקיות בין צדדים שונים ללא צורך בישות ניהול מרכזית. את הגורם המנהל מחליפים "בלוקים" משורשרים של מידע הנוצרים באמצעות שיתוף מבוסס רשת תקשורת מסוג עמית לעמית (P2P).
בלוקצ'יין מיועד להגיע להסכמה בין גורמים שונים ובלתי תלויים על בלוקים של מידע שמחוברים בשרשרת. כל בלוק כולל מזהה וגיבוב של תוכן הבלוק הקודם וכן מתחבר אליו. כך נוצר מבנה נתונים מבוזר שעל תוכנו (תוכן השרשרת הראשית) יכולים להסכים כל הגורמים המעורבים. אין אפשרות לשנות את תוכן הבלוקים מרגע שהם נקבעו.
היישום הראשון והמוכר ביותר בבלוקצ'יין הוא ביטקוין, שבו נעשה שימוש לראשונה בינואר 2009. תפיסת הבלוקצ'יין נהגתה ביחד עם המצאת מטבע זה. רוב המטבעות המבוזרים מבוססים על טכנולוגיה דומה. שרשרת הבלוקים משמשת לרישום כל ההעברות במטבע ובכך מתפקדת כספר חשבונות כללי. אולם שרשרת הבלוקים יכולה להכיל גם סוגי מידע אחרים. מומחים צופים שימושים משמעותיים נוספים בבלוקצ'יין בשנים הקרובות בתחום הפיננסי ובתחומים אחרים, כגון יצירת חוזים, שמירה על זכויות יוצרים, העברת רשומות רפואיות ועוד.
תפיסה וטכנולוגיה

הרעיון המרכזי מאחורי בלוקצ'יין הוא יצירת מערכת לניהול עסקאות כספיות ללא גורם מרכזי מנהל. באופן מסורתי, בסיס הנתונים המרכזי של גורם מנהל מהווה את החוליה החלשה הן בהיבטי אבטחת מידע (חדירה, שינוי, השחתה וכו׳), והן מכיוון שעצם קיומו מחייב מתן אמון באדם או בקבוצת אנשים המנהלים את רשומותיו. הבלוקצ'יין, לעומת זאת, מנוהל באופן מבוזר, בתפיסת קוד פתוח. כל אדם יכול לקרוא ממנו, לכתוב עליו, להשתתף בניהולו, או לשנות את קוד התוכנה שמפעילה אותו, ואין גורם מרכזי אשר המידע שייך לו או שביכולתו לנהל אותו כרצונו.
כל הצמתים ברשת, שהם מחשבים שונים ברחבי העולם, בונים מעין סולם דיגיטלי הכולל את כל נתוני הטרנזאקציות. הנתונים נכתבים לבלוק אשר מידי כעשר דקות ננעל ומצטרף כחוליה חדשה בשרשרת (Chain) לבלוקים הקודמים.
הבלוקים משורשרים כך שכל בלוק חדש מכיל ערך גיבוב (SHA-256) של נתוני הבלוק הקודם ובנוסף אליהם גם מספר אקראי נוסף (nonce), כזה אשר בזכותו תוצאת הגיבוב תהיה מספר נמוך מערך מטרה מוגדר כלשהו. מנגנון כזה של הוכחת עבודה מבטיח שני עקרונות: הראשון, שפעולת יצירת הבלוק תהיה ״קשה״, כלומר ידרשו בממוצע ניסיונות רבים למציאת מספר אקראי כזה אשר יוביל לתוצאת גיבוב נמוכה מערך המטרה; והשני ששינוי בדיעבד של היסטוריית הבלוקים יחייב את הגורם המבקש לשנותה לבצע עבודה אשר באופן מעשי איננה אפשרית.
כל צומת מחזיק עותק של הבלוקצ׳יין, ובכל פעם שצומת כלשהו מפרסם ברשת אודות מציאת בלוק חדש, עליו לספק את הבלוק החדש יחד עם המספר האקראי שנמצא. כל הצמתים האחרים מוודאים שתוצאת הגיבוב של הבלוק החדש בצירוף המספר האקראי היא גם תוצאת גיבוב תקינה עבור ערך הבלוק הקודם, וגם אכן קטנה מערך המטרה שנקבע.
באופן זה מצטרף הבלוק החדש כחוליה נוספת בשרשרת הבלוקים ומתחיל מאמץ חדש ליצירת בלוק חדש נוסף מעליו.
מימושים שונים של בלוקצ'יין נבדלים זה מזה בכמות המשתמשים ובסוגם, במבנה הנתונים ובאלגוריתמים.
בסיס הנתונים של בלוקצ'יין מורכב מבלוקים המחזיקים אוסף טרנזקציות ואלה מאורגנות בתצורת עץ מרקל.
היסטוריה ושימושים

טכניקת בלוקצ'יין מוזכרת לראשונה בשנת 1991 בספרות האקדמית. כפי הנראה הניסיון הראשון ליישמה היה בשנת 2009 כחלק מתשתית התוכנה של הביטקוין: ניסיון זה מיוחס לאדם או קבוצה שכינה את עצמו בשם סאטושי נאקאמוטו בקבוצת דיון אינטרנטית שעסקה בקריפטוגרפיה. נאקאמוטו הציג בפניה את המערכת שלו של כסף אלקטרוני חדש, פיתח הפעיל ופרסם אותה, ולאחר מכן נעלם. זהותו האמיתית לא נודעה מעולם.
ב-2015 השיק המתכנת ויטליק בוטרין את אתריום (Ethereum), פלטפורמת קוד-פתוח מבוססת בלוקצ'יין המבוססת על מכונה וירטואלית וה-P2P המאפשרת יצירה ושימוש בחוזים חכמים. הפלטפורמה מספקת מכונה וירטואלית הנקראת EVM שמפעילה ומריצה סקריפטים על גבי רשת בינלאומית של צמתים פומביים וזו מאפשרת אישור ואכיפה של חוזים חכמים והעברת מידע וערך באמצעותם ממשתמש אחד למשנהו. החוזים החכמים של אתריום פועלים באופן עצמאי ופרט לפעולות אחסון והעברת ערך הם גם יכולים "לתקשר" עם חוזים אחרים. המטבע הקריפטוגרפי של הרשת, האת'ר, הפך למטבע הקריפטוגרפי השני בשימושו בעולם אחרי הביטקוין.
בשנת 2016 ייסדה קרן לינוקס (אנ') את מיזם הייפרלדג'ר (אנ'). בהמשך הפך המיזם לקרן עצמאית בחסות קרן לינוקס שמתחתיה פועלים מיזמים שונים לבניית תוכנות בלוקצ’יין שונות. בשנת 2021 התחילה לצבור תאוצה הטכנולוגיה NFT שנוסדה ב-2017. הטכנולוגיה מאפשרת לסחור בעותקים של יצירות אמנות דיגיטלית באמצעות טכנולוגיית בלוקצ'יין. כל עותק ממוספר ולפי נדירותו נקבע ערכו. הערך של העותק הוא לא בגלל היכולת לצפות בו, שכן אפשר להעתיק אותו בקלות למקומות אחרים באינטרנט, אלא ערך של אספנות.
תפיסת הבלוקצ'יין, הנמצאת בימינו בשלבי ניסוי בארגונים שונים, עשויה לחסוך זמן ועלויות ולהקטין את הסיכון של הונאה. בנוסף לאבטחת מידע משופרת נחסכת התלות בגורם הניהול המרכזי והעלות של התשלומים לאותו גורם בין היתר – בשל שיטת ה-DEFI המאפשרת פיקוח ללא מנגנון מרכזי. כך למשל, מתבצעות בימינו העברות כספים בין בנקים באמצעות האגודה העולמית לתקשורת פיננסית בין-בנקאית (באנגלית: SWIFT). העמלה על ההעברה גדולה יותר בגלל התיווך של SWIFT. שימוש בבלוקצ'יין עשוי לחסוך את הצורך בתיווך של SWIFT. בדומה לכך, הבלוקצ'יין עשוי לייתר עמלות סליקה נוספות שאותן גוזרים מתווכים פיננסיים. זו הסיבה העיקרית, שבנקים, חברות ביטוח וחברות פיננסיות אחרות מגלות עניין בטכנולוגיה זו, שנתפסת כ"חדשנות משבשת". כך לדוגמה בשנת 2015 הוקם קונסורציום בלוקצ'יין בשם R3, שמונה בימינו 70 מהגופים הפיננסיים הגדולים בעולם, ובסוף 2016 חברות הביטוח הגדולות הקימו את קונסורציום b3i לאותה מטרה.
עם זאת, יודגש כי לצורך ספציפי של ניהול ורישום נתונים, טכנולוגיית בלוקצ'יין נחותה משמעותית מכל מסד נתונים מסורתי שכן היא איטית מאוד, מסורבלת, מכפילה את המידע פעמים רבות, ולא מאפשרת גמישות בעריכת המידע לאחר קליטתו. יתרונה החשוב של בלוקצ'יין, אשר ע״מ לזכות בו מסכימים לשלם את המחיר הכבד של חוסר היעילות שלה, הוא הביזור. בלוקצ'יין פועל בלי שישנו גורם מרכזי כלשהו אשר שולט במידע ובמערכת. לכל צורך אחר, למשל ניהול של בנק או משרד ממשלתי, לניהול על ידי מסד נתונים מסורתי תהיה עדיפות אדירה על פני בלוקצ'יין שכן אין שם צורך בוויתור על שליטה מרכזית.
שימושים אפשריים נוספים של הבלוקצ'יין הם אמצעי למעקב אחרי משאבים הנעים בשרשרת אספקה, אמצעי ליצירת חוזים ולמימוש חוזים באופן אלקטרוני, וכן העברת רשומות רפואיות באופן מאובטח בין גורמים רפואיים המטפלים בחולה.
אסימון

טוקן (באנגלית: Token) הוא נכס דיגיטלי שמבוסס ומועבר על גבי רשת הבלוקצ'יין (Blockchain). טוקן הוא יחידת ערך שאינה בהכרח נחשבת למטבע; הוא יכול לשמש לכל מה שהאדם או הארגון שפיתח אותו יחליט ולהכיל בתוכו מספר שכבות של ערך. בהתאם, נהוג בימינו להבחין בין שני סוגי אסימונים מרכזיים:
Native Token – מטבע קריפטוגרפי שמהווה חלק אינהרנטי מתשתית הבלוקצ'יין ואין לו שימוש ספציפי נוסף מעבר ליכולת העבירוּת (חליפין), דוגמת הביטקוין.
Utility Tokens – מטבע קריפטוגרפי ייעודי לשימוש מסוים בפלטפורמה או בשירותים של הגוף המנפיק. ההקשר המרכזי לכך הוא הנפקות ICO למטרות גיוס, בהן נהוג להציע Utility Tokens; טוקנים שמלבד לערך שלהם כמטבעות עבירים, גם ברי שימוש במסגרת הפעילות העסקית של החברה המנפיקה. טוקן כזה יכול להעביר מידע, להוות אמצעי תשלום ייעודי לשירותים ומוצרים (מהימורים ועד שירותים פיננסים), לשמש כתמריץ ועוד.
ראו גם

ארגון אוטונומי מבוזר (DAO)
חוזה חכם
Web 3.0
אסימון חסר תחליף (NFT)
הערות שוליים

1 2 3  STEVEN NORTON, "CIO Explainer: What Is Blockchain?", February 2,2016, The Wall Sreet Journal
↑
Don Tapscott and Alex Tapscott, The Impact of the Blockchain Goes Beyond Financial Services, Harward Business Review
↑  Stuart Haber, W. Scott Stornetta, How to time-stamp a digital document, Journal of Cryptology 3, 1991-01-01, עמ' 99–111 doi: 10.1007/BF00196791
↑  רועי צזנה, השולטים בעתיד: הון שלטון, טכנולוגיה תקווה, כנרת זמורה ביתן, 2017, עמ'213 - 215
↑  Kaveh Safavi, "The future of healthcare is not people versus machines", July 11,2016, Tech Crunch
| מטבעות מבוזרים - סוגים וטכנולוגיות |
| --- | --- | --- |
| מבוססי SHA-256 | ביטקוין • Bitcoin Cash • Factom • Namecoin • NuBits • Peercoin |  |
| מבוססי Scrypt | Auroracoin • דוז'קוין • Litecoin • PotCoin |  |
| מבוססי Zerocoin | Zcash • Zcoin • Zclassic • ZeroVert |  |
| מבוססי CryptoNote | Boolberry • Bytecoin • DigitalNote • Monero |  |
| מבוססי Ethash | אתריום • Ethereum Classic • Ubiq |  |
| שיטות שאינן Proof-of-work | Ardor • BitShares • BlackCoin • Burstcoin • Counterparty • Enigma • FunFair • Gridcoin • Lisk • Melonport • NEM • NEO • Nxt • OmiseGO • Polkadot • Qtum • RChain • ריפל • Shadow • Simple Token • Stellar • Waves Platform • Nimiq |  |
| מבוססי Proof-of-stake | Nimiq • טזוס |  |
| טכנולוגיות | רשת ברק • בלוקצ'יין • Cryptocurrency tumbler • Initial coin offering • Proof-of-space • מערכת הוכחת סיכון • מערכת הוכחת עבודה • Zerocoin |  |
| --- | --- |
בקרת זהויות :  NLI: 987007368209405171  BnF: cb17100738x (data)  LCCN: sh2016002790  NKC: ph1029410
דגל אומת נאוואחו

| --- | --- |

הגדל מתנוסס על גבי תורן
 יחס אורך/גובה:  10:19
 קבלת מעמד רשמי:  21 במאי 1968
 שם המעצב:  ג'יי ר'דגרוט
דגל אומת נאוואחו הוא דגלה של טריטוריית אומת נאוואחו, שאומץ רשמית ב־21 במאי 1968. אומת נאוואחו היא שמורת אינדיאנים, טריטוריה חצי-אוטונומית המנוהלת בידי אינדיאנים ונמצאת בדרום-מערב ארצות הברית, בשטח גבול מדינות "ארבע הפינות", בין אריזונה, ניו מקסיקו, יוטה וקולורדו.
הדגל עוצב על ידי ג'יי ר'דגרוט, סטודנט מניו מקסיקו לאחר שהדגל שהציע ניצח בתחרות בה נרשמו כ-140 הצעות לדגלים שונים.
הדגל משלב אלמנטים של חותם השבט שאומץ על ידי אנשי השבט מספר שנים קודם לכן: שדה נרחב ובו ארבעה הרים "קדושים" שצבועים שחור, לבן, טורקיז וצהוב, צבעים רווחים במיתוס היצירה של הנאוואחו; הרים המקיפים את האלמנט המרכזי של הדגל; מפה של אומת נאוואחו עם עיגול לבן במרכז שכולל את חותם השבט; וקשת המופיעה מעל שאר חלקי הדגל, המסמלת את ריבונות נאוואחו.
בשנת 1995 נתלה הדגל ביוזמת האסטרונאוט האפרו-אמריקני ברנרד האריס, על גבי מעבורת החלל דיסקברי, ובכך הפך לדגל אינדיאני ראשון שנישא בחלל.
הערות שוליים

↑  "Navajo Nation Government | Seal & Flag". dine.sanjuan.k12.ut.us. אורכב מ-המקור ב-16 במאי 2015. נבדק ב-21 במאי 2015. {{cite web}}:  (עזרה)
↑  "Navajo Nation Government - Seal & Flag". אורכב מ-המקור ב-16 במאי 2015. נבדק ב-21 במאי 2015. {{cite web}}:  (עזרה)
↑  "Navajo Nation - History". נבדק ב-8 באוגוסט 2015. {{cite web}}:  (עזרה)
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
פביאן שר

פביאן לוקאס שֵׁר (בגרמנית: Fabian Lukas Schär; נולד ב-20 בדצמבר 1991) הוא כדורגלן שווייצרי המשחק בעמדת הבלם בקבוצת ניוקאסל יונייטד ובנבחרת שווייץ.
קריירת מועדונים > פ.צ. ויל

יליד העיר ויל שבשווייץ, החל שר לשחק בשנת 1999 במחלקת הנוער של המועדון המקומי, פ.צ. ויל. ב-29 בנובמבר 2009 ערך שר את הופעת הבכורה שלו בקבוצה הבוגרת של המועדון, כשנכנס כמחליף בדקה ה-90 בהפסד 0–2 לסטאד ניון במסגרת המחזור ה-14 בליגת המשנה השווייצרית. הוא ערך בעונת 2009/2010 הופעת ליגה נוספת אחת בלבד, כשנכנס כמחליף בדקה ה-62 בהפסד 1–2 ללוזאן במסגרת המחזור ה-15 בליגה, וקבוצתו סיימה במקום השישי.
בעונת 2010/2011, בה סיימה פ.צ. ויל במקום החמישי בליגה, זכה שר לדקות משחק רבות יותר. ב-30 באוקטובר 2010 הבקיע שר את שער הבכורה שלו במועדון, שער בדקה ה-61 בניצחון 0–2 על יברדון ספורט במסגרת המחזור ה-11 בליגה. הוא ערך 24 הופעות ליגה, בהן הבקיע ארבעה שערים. ב-1 באוקטובר 2011 הבקיע שר צמד שערים בניצחון 2–3 על אראו במסגרת המחזור התשיעי בליגה לעונת 2011/2012. הוא סיים את העונה עם 26 הופעות ליגה וחמישה שערים.
קריירת מועדונים > פ.צ. בזל

ב-4 ביולי 2012 חתם שר ל-3 עונות ואופציה לעונה רביעית בפ.צ. בזל מליגת העל השווייצרית. ב-29 בספטמבר ערך שר את הופעת הבכורה שלו במועדון, כששיחק 90 דקות בתיקו 1-1 נגד לוזאן במסגרת המחזור ה-11 בליגה. ב-4 באוקטובר ערך שר את הופעת הבכורה שלו במפעל אירופי, כשהחליף את אלכסנדר דראגוביץ' בדקה ה-53 בתיקו 2-2 נגד גנק במסגרת המחזור השני בשלב הבתים של הליגה האירופית לעונת 2012/2013. ב-7 באוקטובר הבקיע שר את שער הבכורה שלו במועדון, שער בדקה ה-36 בניצחון 2–3 על סרבט ז'נבה במסגרת המחזור ה-12 בליגה. ב-25 באוקטובר הבקיע שר את שער הבכורה שלו בליגה האירופית, שער בתוספת הזמן של המחצית השנייה בהפסד 1–2 לווידאוטון במסגרת המחזור השלישי בשלב הבתים. הוא הבקיע גם שער עצמי באותו המשחק. בסך הכל ערך שר בעונת 2012/2013, בה זכתה פ.צ. בזל באליפות שווייץ הרביעית ברציפות שלה, 21 הופעות ליגה והבקיע ארבעה שערים. הוא ערך גם 3 הופעות בגביע השווייצרי, כולל הופעה בהפסד בגמר בדו-קרב בעיטות עונשין לגראסהופרס ציריך. בליגה האירופית ערך שר 13 הופעות והבקיע ארבעה שערים, כולל שער במשחק הראשון בשלב חצי הגמר של הטורניר, בו הודחה פ.צ. בזל לאחר הפסד 2–5 לצ'לסי בסיכום שני המשחקים.
בעונת 2013/2014 העפילה פ.צ. בזל לשלב הבתים של ליגת האלופות, כשהיא עוברת את מכבי תל אביב בסיבוב ההעפלה השלישי ואת לודוגורץ ראזגרד בפלייאוף ההעפלה. שר הבקיע שער אחד נגד כל קבוצה. ב-19 בספטמבר 2013 ערך שר את הופעת הבכורה שלו בשלב הבתים של ליגת האלופות, כששיחק 90 דקות בניצחון 1–2 על צ'לסי במסגרת המחזור הראשון. שר שיחק בכל ששת משחקי שלב הבתים, אותו סיימה פ.צ. בזל במקום השלישי בבית שכלל את צ'לסי, את שאלקה 04 ואת סטיאווה בוקרשט. ב-14 בדצמבר הורחק שר לראשונה בקריירה, כשספג כרטיס צהוב שני ארבע דקות לאחר שהבקיע שער בתיקו 1-1 נגד לוצרן במסגרת המחזור ה-18 בליגה. בליגה ערך שר 22 הופעות והבקיע ארבעה שערים, ובגביע השווייצרי הוסיף הופעה אחת. פ.צ. בזל זכתה בעונה זו באליפות חמישית ברציפות של המועדון, והפסידה פעם נוספת בגמר הגביע השווייצרי, בו לא שיחק שר.
בעונת 2014/2015 היה שר שחקן הרכב בלתי מעורער, וערך 30 הופעות ליגה, מתוכן הוחלף בחמש בלבד. הוא הבקיע שער אחד בלבד, כשפ.צ. בזל זוכה באליפות השישית ברציפות. שר ערך גם ארבע הופעות בגביע השווייצרי, כולל הופעה בהפסד 0–3 בגמר לפ.צ. סיון. בליגת האלופות ערך שר שש הופעות בשלב הבתים, אותו סיימה פ.צ. בזל שנייה לריאל מדריד כשהיא משאירה את ליברפול ואת לודוגורץ ראזגרד מאחוריה, והופעה נוספת בהפסד 0–4 לפורטו במשחק הגומלין של שלב שמינית הגמר, בו הודחה פ.צ. בזל לאחר הפסד 1–5 בסיכום שני המשחקים.
קריירת מועדונים > הופנהיים

ב-4 ביוני 2015 חתם שר ל-4 שנים בהופנהיים מהבונדסליגה. ב-8 באוגוסט ערך שר את הופעת הבכורה שלו במועדון, כששיחק 59 דקות בהפסד 0–2 למינכן 1860 במסגרת הסיבוב הראשון של הגביע הגרמני. ב-15 באוגוסט ערך שר את הופעת הבכורה שלו בליגה, כששיחק 90 דקות בהפסד 1–2 לבאייר לברקוזן במסגרת המחזור הראשון. ב-16 באפריל 2016 הבקיע שר את שער הבכורה שלו במועדון, שער בדקה ה-33 בניצחון 1–2 על הרטה ברלין במסגרת המחזור ה-30 בליגה. בעונתו הראשונה במועדון, בה סיימה הקבוצה במקום ה-15 לאחר מאבקי ירידה, ערך שר 24 הופעות ליגה והבקיע שער אחד.
קריירת מועדונים > דפורטיבו לה קורוניה

ב-21 ביולי 2017 חתם שר בדפורטיבו לה קורוניה הספרדית. ב-20 באוגוסט ערך את הופעתו הבכורה בקבוצה בהפסד 0–3 לריאל מדריד. ב-19 בנובמבר הבקיע את שערו הראשון במועדון בהפסד 2–3 למאלגה. שאר בעונתו היחידה בקבוצה ערך 25 הופעות ליגה והבקיע שני שערים, אך לא סייע לקבוצה להישאר בליגה.
קריירת מועדונים > ניוקאסל יונייטד

ב-26 ביולי 2018 חתם שר בניוקאסל יונייטד מהפרמייר ליג לשלוש שנים. ב-26 בפברואר 2019 כבש את השער הראשון בניצחון הליגה 0:2 נגד ברנלי בבעיטה לשער ממרחק של כ-25 מטרים, שער שזיכה אותו בתואר שער החודש של הפריימר ליג.